laion/Wikipedia-Exotic huggingface dataset:
מהו המעמד השלישי

מהו המעמד השלישי? (בצרפתית: ?Qu'est-ce que le tiers-état) הוא חיבורו של עמנואל-ז'וזף סיאייס, שפורסם בינואר 1789, ערב המהפכה הצרפתית. בחיבור זה ביקש סיאייס לבסס את הקשר שבין הקבוצות היצרניות בחברה לבין הזכויות פוליטיות. המעמד השלישי בצרפת, לפי חיבור זה, הוא מעמד יצרני, אך נטול זכויות פוליטיות. בחיבור טוען סיאייס כי ישנן ארבע קבוצות חיוניות לקיום האומה והמדינה. ארבע הקבוצות הן: קבוצת עובדי האדמה - מכיוון שהאדמה והמים הם אלה המספקים את הצרכים הבסיסים של האנושות; קבוצת יצרנים - הם אלה שמעבדים את התוצרת הגולמית (שסיאס קורא לה "מתנות הטבע") על ידי השקעת עבודה; קבוצת הסוחרים והמשווקים - תפקידם הוא להעביר את הסחורה מיצרנים לצרכנים; קבוצת נותני השירותים - בקבוצה זו מכליל סיאייס הן את בעלי המקצועות החופשיים, הן את העוסקים במדע, והן את נותני השירות, שעסוקים ב"עבודות כפיים נחותות ביותר". על פי סיאייס, המשותף לכל הקבוצות האלה הוא שהן כולן שייכות למעמד השלישי. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
כוח ההגנה העצמית האווירי של יפן

חיל האוויר של יפן (ביפנית: 航空自衛隊 (קוקו ג'יאייטאי), תרגום: "כוח ההגנה-עצמית האווירי של יפן", באנגלית: Japan Air Self-Defense Force או JASDF) הוא הזרוע האווירית של כוחות ההגנה של יפן אשר מופקדים על הגנת המרחב האווירי של יפן וכן למשימות אחרות בתחומי התעופה והחלל. חיל האוויר מקיים סיורים חמושים קבועים בשמי יפן וכן מתחזק מערך מכ"מים להתרעה מוקדמת מפני איומים. לחיל האוויר גם ענף אווירובטיקה המכונה "דחף כחול" או "טייסת 11" ולאחרונה היה מעורב גם בהטסות של כוחות במשימות או"ם המוגדרות "שמירת שלום". בשנת 2013 הוערך גודל החיל ב-50,324 חיילים ו-777 כלי טיס, מתוכם 373 מטוסי קרב. יפן סיימה את מלחמת העולם השנייה תחת כיבוש אמריקאי, אף על פי שבתחילתה הייתה אחת המעצמות הגדולות בעולם. כאשר הסתיימה המלחמה, אושר ליפנים להחזיק כוח שיטור בלבד, בניגוד לכוח צבאי משמעותי. כמו כן, נאסר עליהם לרכוש או לייצר נשק כבד. אולם, כבר בשנת 1950 הקימה יפן צבא, כחלק מהתפשטות המלחמה הקרה. יחד עם זאת, השלטון ביפן החליט לקבוע סעיפים בחוק, המגבילים את הצבא מלפעול מעבר לתחומי המדינה, למעט משימות בחסות האו"ם, שיהיו הגנתיות או הומניטריות. מפה מגיע השם הרשמי של הצבא: "כוחות ההגנה העצמית של יפן". ולכן אף כיום על החיל עדיין נאסר לרכוש מפציצים אסטרטגיים. בשנת 2018 מיסה מצושימה קיבלה רישיון טייסת קרבית והפכה לטייסת ראשונה בחיל. נכון לשנת 2022 החיל מבוסס על מטוס מקדונל דאגלס F-15 איגל שמיוצר ביפן לפי רישיון מהחברה שפיתחה את המטוס. ליפן 62 מטוסי F-2, שהם למעשה מטוסי F-16 משופרים; 155 מטוסי F-15; ו-71 מטוסי פנטום. לחיל מערך מתקדם ללוחמה אלקטרונית והגנה אווירית המתבסס על מטוסי איוואקס והוקאיי. גם מערך התובלה נחשב לגדול ומתקדם, ובו ניתן למצוא 25 מטוסי קוואסקי C-1 מתוצרת עצמית, שנועדו גם ללוחמה אלקטרונית, מטוסי בואינג ועוד. כיום עובדים בחיל האוויר היפני על פרויקט של מטוס דור 5 מתוצרת יפן, X-2 שינשין. סמל כוח ההגנה האווירי של יפן רונדל כוח ההגנה האווירי של יפן מדיה וקבצים בנושא כוח ההגנה העצמית האווירי של יפן בוויקישיתוף אתר האינטרנט הרשמי של כוח ההגנה העצמית האווירי של יפן (ביפנית) אתר האינטרנט הרשמי של כוח ההגנה העצמית האווירי של יפן (באנגלית) כוח ההגנה העצמית האווירי של יפן, ברשת החברתית פייסבוק כוח ההגנה העצמית האווירי של יפן, ברשת החברתית אקס (טוויטר)
טימליים

טימליים או בבלרים (שם מדעי: Timaliidae) הם משפחה של ציפורי שיר. הם חיים בטבע בתת-היבשת ההודית ובדרום-מזרח אסיה ודומים לקיכליים או לסבכיים. משפחה זו קרובה לזנבניים ולעיתים משייכים את כל משפחת הזנבניים לתת-משפחה של טימליים. הטימליים הם בינוניים בגודלם וחיים רוב זמנם על הקרקע. הם בעלי רגליים חזקות, מקור צר וחזק והם אינם צבעונים במיוחד. הם מעופפים די חלשים ולכן יעדיפו להימצא על הקרקע או בסבכי שיחים. הם חיים בחבורות שאצל חלקם בנויות כמו היררכיות. מזונם העיקרי הוא חרקים, אך גם פירות יער ואצל המינים הגדולים גם חולייתנים קטנים, הם בונים את הקן בצמחייה הצפופה על הקרקע. למשפחה זו מסווגים עוד קבוצות שחלקם נחשבות למשפחות אחרות כמו: לבני-עין (Zosteropidae), זנבניים (Leiothrichidae) ובברי אדמה (Pellorneidae). משפחה טימליים (Timaliidae) סוג ומין יחיד בבלר אדום בטן (Dumetia hyperythra) Macronus Micromacronus Pomatorhinus סוג ומין יחיד בבלר שחור ראש (Rhopocichla atriceps) Spelaeornis Sphenocichla Stachyridopsis Stachyris סוג ומין יחיד בבלר אדמוני ראש (Timalia pileata) מדיה וקבצים בנושא טימליים בוויקישיתוף טימליים, באתר ITIS (באנגלית) טימליים, באתר NCBI (באנגלית) טימליים, באתר Animal Diversity Web (באנגלית) טימליים, באתר האנציקלופדיה של החיים (באנגלית) טימליים, באתר GBIF (באנגלית) טימלידי, דף שער בספרייה הלאומית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
זהבניים

זהבניים (שם מדעי: Oriolidae) הם משפחה של ציפורי שיר. הזהבניים הם ציפורים בגודל בינוני באורך 20–30 ס"מ, בעלי נוצות זהובות ושחורות, מקור גדול ואדום ועיניים גדולות אדומות. הם חיים ברחבי אפריקה, אירופה ואסיה. מין אחד - זהבן מחלל (Oriolus oriolus) - חולף בישראל באביב ובסתיו. הזהבניים מצויים רוב זמנם על העצים ונסתרים בין הענפים. הם ניזונים מפירות וחרקים. הזהבניים הם קרוביהם הרחוקים של החנקניים ושל הדרונגיים (Dicruridae). משפחת זהבניים (Leiothrichidae) סוג זהבן (Oriolus) סוג Sphecotheres סוג Turnagra - נכחד סוג Pitohui - סוג שבו 2 מינים שבנוצותיהם ישנם טוקסינים. בו המין פיטוהוי עטוי מדיה וקבצים בנושא זהבניים בוויקישיתוף זהבניים, באתר ITIS (באנגלית) זהבניים, באתר האנציקלופדיה של החיים (באנגלית) זהבניים, באתר GBIF (באנגלית)
חי מזרחי

חי מזרחי (1936 – 24 בספטמבר 2020) היה כדורגלן ישראלי, ששיחק בעמדת המגן השמאלי בקבוצת בית"ר ירושלים בשנות ה-50 וה-60. מזרחי נולד בירושלים ועלה לקבוצת הבוגרים של בית"ר בסוף עונת 1953/1954. מזרחי שיחק בעמדת המגן השמאלי בקבוצה והחליף את המגן עזרא מזרחי לקראת העלייה לליגה הבכירה. נחשב למגן קשוח וחסון והיה מעורב רבות בעבירות משמעת כנגדו. מזרחי הצטיין בייחוד בעונה הבודדת ששיחק בליגה הראשונה, 1954/1955, אשר אחריה חזרה בית"ר ירושלים לליגת המשנה ולא הצליחה עוד להעפיל לליגה הבכירה בזמן שהותו בקבוצה, עד סוף עונת 1964 אז פרש ממשחק פעיל. שיחק בבית"ר 11 עונות, בהן ערך 229 משחקים וכבש שער אחד בלבד, בסוף עונת 1960/1961 במשחק נגד הפועל באר שבע. מזרחי נפטר בין כסה לעשור התשפ"א, ב-24 בספטמבר 2020, בגיל 84. שי נובלמן‏, בית"ר האמיתית, באתר וואלה, 18 במאי 2008 רון עמיקם, מאיר גבאי, רוני דיאון, אני אוהב אותך בית"ר - תולדות בית"ר ירושלים, פרק רביעי, תוצאות ליגה א' 61–1960 השער היחיד של חי מזרחי בקבוצה, עמוד 63, הוצאת Media41LTD קפטן, בית"רי, מגן קשוח: שחקן העבר חי מזרחי נפטר בגיל 84, 30 בספטמבר 2020, האתר הרשמי של בית"ר ירושלים ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
גדרוניים

המונח "גדרון" מפנה לכאן. אם הכוונה למשמעות אחרת, ראו גדרון (פירושונים). גדרוניים (שם מדעי: Troglodytidae) הם משפחה של ציפורי שיר קטנות החיות בעולם החדש, למעט מין אחד, גדרון מצוי (Troglodytes troglodytes). משפחה זו אינה קרובה למשפחות אחרות הקרויות גדרונים: גדרוני ניו זילנד (Acanthisittidae) וגדרונים אוסטרליים (Maluridae). הגדרונים הם משפחת עופות קטנים הכוללת כ-80 מינים. הם ידועים בעיקר עקב השירים העדינים שהם מפיקים, בעת שהותם על הענפים או על הגדרות בבקרים. הם בעלי גוף קטן ועגלגל, כנפים ורגלים קצרות, מקור קצר, מעוקל מעט, וזנב ארוך ומזדקר כלפי מעלה. הם ניזונים מבעלי חיים קטנים כמו חרקים ועכבישים, אם כי המינים הגדולים ביותר שיכולים להגיע לאורך 22 ס"מ, יאכלו גם חולייתנים קטנים. הגדרונים נפוצים ברחבי אמריקה מאלסקה עד ארגנטינה ובאיים השונים במרחב התפוצה. הם נמצאים במגוון בתי גידול: קרים, ממוזגים וטרופיים. כמה מינים חיים אפילו במדבר. בישראל מצוי המין גדרון מצוי. משפחה גדרוניים (Troglodytidae) סוג Odontorchilus סוג ומין יחיד גדרון סלעים (Salpinctes obsoletus) Microcerculus סוג ומין יחיד גדרון קניונים (Catherpes mexicanus) Hylorchilus Campylorhynchus סוג ומין יחיד גדרון בוויק (Thryomanes bewickii) סוג ומין יחיד גדרון קרוליינה (Thryothorus ludovicianus) Cinnycerthia Cantorchilus Thryophilus Pheugopedius Cyphorhinus סוג ומין יחיד גדרון לבן בטן (Uropsila leucogastra) Henicorhina סוג ומין יחיד גדרון טימברלין (Thryorchilus browni) Troglodytes Cistothorus סוג ומין יחיד גדרון ספטה (Ferminia cerverai) גדרון הקקטוס (Campylorhynchus brunneicapillus) גדרון מצוי מדיה וקבצים בנושא גדרוניים בוויקישיתוף גדרוניים, באתר ITIS (באנגלית) גדרוניים, באתר האנציקלופדיה של החיים (באנגלית) גדרוניים, באתר GBIF (באנגלית) גדרוניים, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
טרנסג'נדריות ודת

הקשר בין אנשים טרנסג'נדרים ודת משתנה מאוד ברחבי העולם. דתות נעות מפסילת טרנסג'נדרים ועד לכיבוד אנשים טרנסג'נדרים כמנהיגים דתיים. צפיות בתוך דת אחת יכול להשתנות במידה ניכרת. הדתות המונותיאיסטיות מאמינות בסיפורי בריאת העולם שבו אלוהים ברא "זכר ונקבה". לפעמים משפט זה מספר בראשית מתפרש כצו אלוהי כנגד שינוי בין המינים. התורה מכילה איסורים ספציפיים על קרוס-דרסר. בספר ויקרא יש שלילת קרוס-דרסינג. על פי החוק המקראי, קיים איסור לפיו ”לֹא יִהְיֶה כְלִי גֶבֶר עַל אִשָּׁה וְלֹא יִלְבַּשׁ גֶּבֶר שִׂמְלַת אִשָּׁה, כִּי תוֹעֲבַת ה' אֱלֹהֶיךָ כָּל עֹשֵׂה אֵלֶּה” (ספר דברים, פרק כ"ב, פסוק ה'). כתוצאה מפסוק זה נקבע בהלכה איסור על קרוס-דרסריות - לבישת בגדי המין השני. חלק מהטרנסג'נדרים עוברים הליכים שונים על מנת להתאים את גופם לזהותם המגדרית. ניתוחים לשינוי מין המשחיתים את איברי ההולדה אסורים בהלכה משום איסור סירוס. איסור סירוס זכרים נחשב לאיסור דאורייתא, הנלמד מהכתוב ”וּמָעוּךְ וְכָתוּת וְנָתוּק וְכָרוּת לא תַקְרִיבוּ לַה´ וּבְאַרְצְכֶם לא תַעֲשׂוּ” (ספר ויקרא, פרק כ"ב, פסוק כ"ד). איסור סירוס נקבות הוא מדרבנן. היחס למינו ההלכתי של טרנסג'נדר מורכב, רוב הפוסקים לא מחשיבים את שינוי המין, ובשל כך, הם מתייחסים לאדם שעבר ניתוח שכזה, על פי מגדרו לפני הניתוח. אולם ביחס לדיני צניעות, יש פוסקים שהחמירו בגבר שעבר ניתוח להתאמה מגדרית, להחשיבו כאישה: אסרו לגברים לשמוע קול זמר שלו, מכיוון שקולו נשי, אסרו עליו להתייחד גם עם גברים "משום שהוא קרוב לאיסור", או שחיוו דעתם שאף שאין לגברים איסור נגיעה בו, הדבר דומה לאיסור ויש להתרחק מכך. ביהדות קונסרבטיבית הדעות חלוקות בקשר לנושא. בשנת 2003 אושרה פסיקה רבנית כי בכל הקשור לניתוח להתאמה מגדרית מותר כטיפול של אי-הלימה מיגדרית, וכי מעמד המין של אדם טרנסג'נדר פי ההלכה משתנה על ידי הניתוח . היהדות הרפורמית מביעה דעות חיוביות על אנשים טרנסג'נדרים. הוועידה המרכזית של היהדות הרפורמית של הרבנים האמריקנים הייתה הראשונה שהתייחס לסוגיית היהודים הטרנסג'נדרים בשנת 1978, כאשר הכריזה כי התנועה רואה כי מותר לאדם שעבר ניתוח להתאמה מגדרית להתחתן לפי המסורת היהודית. ב -1990, הוועידה הזו הכריזה כי אנשים שעברו ניתוח להתאמה מגדרית יכולים להתגייר. בשנת 2003, האיחוד ליהדות רפורמית קיבל החלטה לקבל באופן מלא את כלל הקהילה הלהט"בית. באותה השנה ארגון נשים רפורמיות פרסם הצהרה המתארת את תמיכתן בזכויות האדם והאזרח ואת המאבקים של הטרנסג'נדרים והביסקסואלים, ותמכה בשוויון החוקי של אוכלוסיות אלו. ארגונים יהודים לא דתיים כמו ארגון הלל הכריזו על תמיכה בשוויון לטרנסג'נדרים. הברית החדשה מתבטאת בעמימות רבה יותר מהתנ"ך לגבי טרנסג'נדריות. ישנם זרמים נוצריים המקבלים את הטרנסג'נדריות כגון אוניברסליזם אוניטריאני. מדיה וקבצים בנושא טרנסג'נדריות ודת בוויקישיתוף מאמר של הרב יששכר כץ על היתר לשינוי מין לפי ההלכה https://yctorah.org/wp-content/uploads/2022/11/Halakha-and-the-Transgender-Person-Teshuva-Ysoscher-Katz.pdf ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
אביגור (שד)

אביגור במיתולוגיה הנוצרית המוקדמת הוא אחד השדים הראשיים בגיהנום, בעל התואר הדוכס הגדול של הגיהנום. תחת פיקודו משרתים כ-60 לגיונות שדים. הוא מגלה הנסתרות ויודע את גורל המלחמות ומוכן למכור את מרכולתו תמורת נשמתו של הקונה. הוא מתואר כרוכב על סוס מכונף. מדיה וקבצים בנושא אביגור בוויקישיתוף ערך זה הוא קצרמר בנושא מיתולוגיה ובנושא נצרות. אתם מוזמנים לתרום לוויקיפדיה ולהרחיב אותו.
פרנססק ויניאלס

פרנססק ויניאלס (בקטלאנית: Francesc Vinyals, לעיתים נודע בשם הספרדי "פרנסיסקו ויניאלס", Francisco Viñals; ‏1897–1951) היה כדורגלן ספרדי-קטלאני ששיחק כקיצוני. בין 1914 ל-1927 שיחק במדי ברצלונה והיה מהשחקנים הבולטים בה. ויניאלס, שהיה שחקן נמוך באופן יחסי, נודע בשל המהירות הרבה שלו ויכולת הכדרור הטובה שלו. לעיתים כונה "ויניאלטס". ויניאלס שיחק בברצלונה בין 1914 ל-1927, בתקופה בה בלטו שחקנים כגון פאולינו אלקנטרה, ז'וזפ סמיטייר, ריקרדו זאמורה, פליקס ססומגה, אמילי סאז'י-ברבה ופרנץ פלאטקו. ב-5 במרץ 1916, במשחק נגד ריאל מדריד שלימים נקרא בכינוי "הקלאסיקו" ונערך בקרר אינדוסטריה, האצטדיון הביתי של ברצלונה, הייתה התוצאה תיקו 0-0 לקראת סיום המשחק. אחד מהאנשים בקהל זעק: "ויניאלטס, 5 דורוס על כל שער שתבקיע!". ויניאלס הבקיע שני שערים, ברצלונה ניצחה במשחק וויניאלס זכה בפרס כספי גדול באופן יחסי לתקופה זו. ב-1 בנובמבר 1917, במשחק נוסף נגד ריאל מדריד, הבקיע שלושער וברצלונה ניצחה 3-1. כבר ב-14 באפריל 1918 נערך לכבודו משחק הוקרה בברצלונה. ברצלונה אירחה את סבדל וניצחה 1-0 משער שלו. ב-1919 הגיע עם ברצלונה לגמר הגביע הספרדי, שם פגשה את ארנס גצ'ו. ויניאלס כבש את השער הראשון לזכות קבוצתו, ובסיום 90 הדקות הראשונות הייתה התוצאה 2-2. משום כך המשיך המשחק להארכה, אך ברצלונה הפסידה 5-2. העונה הבאה, עונת 1919/1920, הייתה מוצלחת הן ברמה האישית והן ברמה הקבוצתית. הוא הצליח לזכות עם ברצלונה בפעם הראשונה בגביע, הודות לניצחון 2-0 על אתלטיק בילבאו בגמר, בו פתח ויניאלס בהרכב. ב-10 הופעות באליפות קטלוניה הבקיע 3 שערים, ובדרך לזכייה בגביע הבקיע שני שערים בשלבים המוקדמים יותר. ויניאלס היה בסגל ברצלונה עת זכתה 3 פעמים נוספות בגביע, אם כי הוא לא השתתף במשחקי הגמר בזכיות אלה. יתר על כן, לקח חלק בזכייה ב-8 אליפויות קטלוניה. ב-1926 פרש ממשחק, וב-19 ביוני 1927 נערך לכבודו משחק הוקרה בלס קורטס, יחד עם השוער רמון ברוגרה. ברצלונה גברה על סנטס 5-2. הגביע הספרדי (4): 1919/1920, 1921/1922, 1924/1925, 1925/1926 אליפות קטלוניה (8): 1915/1916, 1918/1919, 1919/1920, 1920/1921, 1921/1922, 1923/1924, 1924/1925, 1925/1926 Los Ases, אל מונדו דפורטיבו, 24.9.1957, עמ' 14 ‎19 de junio del 1927: Homenaje a Bruguera y Vinyals,‏ באתר הרשמי של מועדון הכדורגל ברצלונה Vinyalets מתוך הספר Barça inèdit: 800 històries de la Història, מאת Manuel Tomàs, Frederic Porta,‏ 2016 הגביע הספרדי 1919 באתר RSSSF הגביע הספרדי 1920 באתר RSSSF Todos los partidos de la temporada 1919/20 באתר webdelcule
חקייניים

חקייניים (שם מדעי: Mimidae; באנגלית מכונים "ציפורי חתול") הם משפחה של ציפור שיר החיים ברחבי עולם החדש הכוללת 30 מינים. אלו עופות המזכירים מאוד קיכליים בעלי זנב ארוך, נוצות כהות או אפורות ברובם, ציצה קטנה מאחורי ראשם, מסיכה שחורה על עיניהם ומקור מעט מעוקל. המינים הגדולים ביותר מגיעים לאורך 30 סנטימטרים ולמשקל 50 גרם. הם ניזונים מחרקים, גרגירים, ביצים וגוזלים ויצורים קטנים נוספים. ציפורים אלה קיבלו את שמן עקב מנהגן לחקות שירת ציפורים אחרות וכן כמה מיני חרקים וצפרדעים. חקיין (Mimus) Melanotis סוג ומין יחיד ציפור-חתול אפורה (Dumetella carolinensis) סוג ומין יחיד ציפור-חתול שחורה (Melanoptila glabrirostris) סוג ומין יחיד חקיין הערבות (Oreoscoptes montanus) Toxostomaמיינה חומה סוג ומין יחיד חקיין לבן חזה (Ramphocinclus brachyurus) סוג ומין יחיד חקיין חזה-מקושקש (Allenia fusca) סוג ומין יחיד חקיין עיני פנינה (Magarops fuscatus) Cinclocerthia מדיה וקבצים בנושא חקייניים בוויקישיתוף חקייניים, באתר ITIS (באנגלית) חקייניים, באתר NCBI (באנגלית) חקייניים, באתר האנציקלופדיה של החיים (באנגלית) חקייניים, באתר GBIF (באנגלית) חקייניים, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
נבליים

נבליים (שם מדעי: Menuridae) היא משפחה של ציפורי שיר גדולות ובה סוג אחד - נבלי (Menura). עופות אלה חיים רק ביערות ובערבות אוסטרליה והם בולטים בעיקר בזכות יכולות חיקוי הקולות שהם שומעים בסביבתם ובשל נוצות הראווה הגדולות של זנבם. בסוג ישנם 2 מינים שאורכם הממוצע, יחד עם הזנב, הוא עד 90 ס"מ והם ציפורי השיר הגדולות ביותר לאחר המינים עורב שחור ועורב עב-מקור. הם חיים בחורשים האוסטרליים, בעיקר באזור הטרופי ומחפשים חרקים, פירות ועלים. הם עפים רק לעיתים רחוקות. משפחה נבליים (Menuridae) סוג נבלי (Menura) מין נבלי הדור (Menura novaehollandiae) מין נבלי אלברט (Menura alberti) מין Menura tyawanoides - נכחד מדיה וקבצים בנושא נבליים בוויקישיתוף נבליים, באתר ITIS (באנגלית) נבליים, באתר NCBI (באנגלית) נבליים, באתר GBIF (באנגלית) מיהי החקיינית המופלאה של הטבע?, באתר אנציקלופדיה אאוריקה
בית נהיאן

בית נהיאן (בערבית: آل نهيان, תעתיק: אאל נהיאן) היא המשפחה השלטת באיחוד האמירויות הערביות, ובאבו דאבי. המשפחה היא אחת משתי המשפחות הדומיננטיות יותר יחד עם משפחת בית מכתום השולטת בדובאי. לבית מלוכה זה יש קרבה משפחתית לבתי מלוכה רבים מהעולם הערבי דוגמת בית פאלאסי ובית יאסי וזאת משום שמנהיגי הבית, לא כמו בקטר או בבחריין לא מתחתנים לרוב עם מישהו שהוא ממשפחתם. בית המלוכה הוקם במחצית השנייה של המאה ה-18, השליט הנוכחי בבית הוא מוחמד בן זאיד אאל נהיאן. בני משפחת המלוכה משתייכים לאסלאם הסוני. מדיה וקבצים בנושא בית נהיאן בוויקישיתוף בית נהיאן, באתר אנציקלופדיה בריטניקה (באנגלית) Motohiro, Ono (במרץ 2011). "Reconsideration of the Meanings of the Tribal Ties in the United Arab Emirates: Abu Dhabi Emirate in Early ʼ90s" (PDF). Kyoto Bulletin of Islamic Area Studies. 4–1 (2): 25–34. נבדק ב-17 באפריל 2013. {{cite journal}}: (עזרה) ערך זה הוא קצרמר בנושא מדע המדינה ובנושא אסלאם. אתם מוזמנים לתרום לוויקיפדיה ולהרחיב אותו.
ארמנדו דלי ואלדס

ארמנדו חאבייר דלי ואלדס (בספרדית: Armando Javier Dely Valdés; ‏5 בינואר 1964 – 17 באוגוסט 2004) היה כדורגלן פנמי ששיחק בעמדת החלוץ, ולזכותו 13 שערים ב-34 הופעות בנבחרת פנמה. דלי ואלדס התחיל את הקריירה שלו במועדון נוער מקומי. בגיל 19 חתם בארחנטינוס ג'וניורס מליגת העל הארגנטינאית בה שיחק במשך 5 עונות בהם זכה עם המועדון בשתי אליפויות ופעם אחת בקופה ליברטדורס בשנת 1985. לאחר מכן שיחק באינסטיטוטו דה קורדובה וסן מרטין דה טוקומאן. בשנת 1989 הגיע לישראל והיה מהכדורגלנים הזרים הראשונים ששיחקו בליגה הישראלית. ואלדס חתם בבית"ר תל אביב, והיה ממצטייני הקבוצה. בתחילת ינואר 1991 במהלך אימון, נפל על ידו, נגרמו לו שני שברים ביד, ועבר ניתוח. באותה שנה גם נפרד מהקבוצה. לאחר מכן חזר לדרום אמריקה כאשר חתם בפניארול מאורוגוואי ולאחר מכן בליברפול (מונטווידאו) ובפלאסה אמאדור בה סיים את הקריירה בשנת 1996. עם פרישתו ממשחק פעיל הפך למאמן המועדון. בהמשך אימן גם באראבה אונידו, נבחרת פנמה בכדורגל עד גיל 20 והיה עוזר מאמן בנבחרת פנמה. ב-29 במאי 2001 לקה בהתקף לב ממנו לא התעורר, והוא נשאר בתרדמת. בנוסף לכך סבל ואלדס מזיהום אלח דם ודלקת ריאות. ב-17 באוגוסט 2004 נקבע מותו. לאחר מותו החליטה הנהלת אראבה אונידו, הקבוצה האחרונה בה אימן, לשנות את שם האצטדיון על שמו. ארמנדו דלי ואלדס, באתר Transfermarkt ארמנדו דלי ואלדס, באתר Soccerway ארמנדו דלי ואלדס, באתר National Football Teams ארמנדו דלי ואלדס, באתר FootballDatabase.eu מאיר ריפמן, מכה כפולה לביתר ת"א: דיילי ואלדז שבר את ידו וארצי בן יעקב מתפטר, מעריב, 4 בינואר 1991 מיקי שגיא, דלי ואלדס הפנמי נפטר מדלקת ריאות, באתר nrg‏, 17 באוגוסט 2004 ערך זה הוא קצרמר בנושא כדורגלנים ובנושא פנמה. אתם מוזמנים לתרום לוויקיפדיה ולהרחיב אותו.
T

האות T (טי) היא האות העשרים באלפבית הלטיני. מקורה של האות באלפבית היווני "טאו" (Tαυ) שמקורה באות "ת" השמית, והיא מייצגת עיצור מכתשי, סותם, אטום (/IPA: /t), כמו האותיות ט' ו-ת' בעברית מודרנית. באלפבית פונטי מיוצגת האות על ידי המילה "טנגו" (Tango). בקוד מורס המיוצגת האות על ידי קו אחד: - בקוד ASCII מיוצגת האות על ידי 84 (T) ו-116 (t). בכתב ברייל: על פי האקדמיה ללשון העברית, האות T מתועתקת לעברית כט, והצליל שלה זהה לצליל של האות ט, אם כי בעברית המודרנית צליל האות זהה גם לצליל של האות ת. בביולוגיה, תא T הם סוג של לימפוציט. בביוכימיה, T מסמלת תראונין ותימין. בלוחות שנה, T מייצגת את יום שלישי (באנגלית: Tuesday) או יום חמישי (באנגלית: Thursday). בכימיה, T מסמלת טריטיום - איזוטופ של מימן. בספרי בישול, t. משמשת קיצור למילה האנגלית teaspoon כפית, T. משמשת קיצור למילה האנגלית tablespoon כף. במחשבים, T האות מתייחסת לשפת התכנות T. הסימונים .T. או .t. מציינים פסוק אמת (האות הראשונה במילה true) צומתי T משמשים לחיבור מחשבים לתווך המשותף ברשתות המבוססות על כבלים קואקסיאליים. בשיטת SI: T היא סמל היחידה טסלה המודדת שינוי בעוצמת שדה מגנטי. T, קיצור של טרה, משמעה 1012. t היא קיצור של יחידת המסה טון, השווה ל-1000 קילוגרם. בפיזיקה: t מסמלת את יחידת ה-זמן (גם במתמטיקה), t מסמלת קווארק עליון, T מסמלת טמפרטורה. בכלכלה, T מסמלת מיסוי בהיותה קיצור של המילה האנגלית taxation. T היא שם של בושם המופץ על ידי טומי הילפיגר במערכת מידע, T מסמלת תנועה (Transaction) בתחבורה, צומת T הוא מפגש דרכים או כבישים בצורת האות T.
קומוניזם נוצרי

קומוניזם נוצרי הוא צורה של קומוניזם דתי המבוססת על הדת הנוצרית. זוהי תאוריה תאולוגית פוליטית המבוססת על הדעה כי תורתו של ישוע מחייבת את הנוצרים לתמוך בקומוניזם כמערכת חברתית אידיאלית. אף על פי שאין הסכמה כללית על התאריך המדויק שבו הקומוניזם נוצרי נוסד, קומוניסטים נוצרים רבים טוענים כי מהברית החדשה עולות ראיות כי הנוצרים הראשונים, כולל 12 השליחים, הקימו חברה קומוניסטית קטנה משלהם בשנים שלאחר מותו של ישוע ותחייתו. רבים מתומכי הקומוניזם הנוצרי טוענים כי ישוע עצמו לימד את הרעיון והוא פותח על ידי השליחים. ניתן לראות את הקומוניזם הנוצרי כסוג רדיקלי של סוציאליזם נוצרי. קומוניסטים נוצריים יכולים או לא יכולים להסכים עם חלקים שונים של מרקסיזם. הם לא מסכימים עם אתאיזם והאנטי דתיות של המרקסיזם החילוני, אבל מסכימים עם ההיבט הכלכלי של התאוריה המרקסיסטית, כגון הרעיון כי הקפיטליזם מנצל את מעמד הפועלים על ידי מיצוי הערך העודף מן העובדים בצורת רווחים וכי העבודה בשכר הוא כלי מנכר שמקדם סמכות שרירותית ובלתי צודקת. הקומוניזם הנוצרי, כמו המרקסיזם, גורס גם כי קפיטליזם מעודד את ההיבטים השליליים של הטבע אנושי, תופס ערכים כגון רחמים, חסד, צדק וחמלה לטובת חמדנות, אנוכיות ושאפתנות עיוורת. קומוניסטים נוצריים שותפים לכמה מהמטרות הפוליטיות של המרקסיסטים, למשל: החלפת השיטה השלטונית לסוציאליזם, שאמור בתורו להתקדם לקומוניזם בשלב מאוחר יותר בעתיד. עם זאת, קומוניסטים נוצרים חולקים לעיתים על המרקסיסטים (ובמיוחד עם הזרם הלניניסטי) בנוגע לאופן שבו החברה הסוציאליסטית אמורה להתארגן. באופן כללי, הקומוניזם הנוצרי התפתח בתהליך נפרד מהמרקסיזם, ורוב הקומוניסטים הנוצריים מסכימים עם המסקנות של הקומוניזם המרקסיסטי, אבל לא עם הנחות היסוד שלו. ישנם קומוניסטים נוצרים אשר מתנגדים לשימוש "קומוניזם נוצרי" בגלל החשש להיות מתויגים למדינות קומוניסטיות כמו ברית המועצות, קובה, סין, וייטנאם או קוריאה הצפונית, שבהן חלה מדיניות אנטי דתית. מצד השני, יש כאלו אשר מאמינים כי יש צורך במושג "קומוניזם" כדי ללכוד את המהות של עמדתם בנושאי כלכלה. הם מציינים את קיומה של אופוזיציה קומוניסטית משמעותית באותן "מדינות קומוניסטיות" טוטליטריות של המאה ה-20 (כולל למשל טרוצקיסטים בברית המועצות), וטוענים כי אם הם היו נוטשים את מונח זה, זה היה מטשטש עוד יותר את ההיסטוריה של ההתנגדות הזו. לפיכך, הקומוניסטים הנוצריים הללו טוענים כי "קומוניזם נוצרי" הוא מונח מדויק והולם, כל עוד הוא מוגדר כזרם הדמוקרטי והאנטי-סטליניסטי של הקומוניזם. ישנה גם השאלה על איך חברה קומוניסטית צריכה להיות מושגת בפועל. בעוד הקומוניסטים האורתודוקסים דוגלים בצורה של מרד אלים, הקומוניסטים הנוצריים תומכים בהשגה קומוניסטית בדרכים לא אלימות, כגון התנגדות פסיבית או בחירות. באשר לנושא של הלאמת אמצעי הייצור, אשר נתפסה על ידי חלק מהנוצרים כגנבה, קומוניסטים נוצריים טוענים כי קפיטליזם עצמו הוא סוג של גנבה ממוסדת באופן שבעלי הון מנצלים את עובדיהם על ידי אי תשלום של הערך המלא של העבודה שלהם. עם זאת, לא כל הקומוניסטים הנוצריים מבקשים להשיג שינוי חברתי בקנה מידה גדול. יש הסבורים כי במקום לנסות לשנות את הפוליטיקה והכלכלה של מדינה שלמה, הנוצרים צריכים במקום להקים הקומוניזם ברמה מקומית או אזורית בלבד. תומאס האגרטי ארנסט בלוך (פילוסוף) קאמילו טורס
קוטינגיים

קוטינגיים (שם מדעי: Cotingidae) הם משפחת ציפורי שיר גדולות מיערות הגשם של אמריקה הדרומית והמרכזית. בני קבוצה זו ידועים בעיטורי הראש המפוארים שלהם וקולותיהם הרועשים. הציפור הגדולה במשפחה היא מטריינית אמזונית (Cephalopterus ornatus), ששוקלת עד 570 גרם, אורכה עד 55 ס"מ והיא ציפור השיר הגדולה ביותר באמריקה הדרומית. לקוטינגיים מקור קצר אך חזק, רגליים קצרות ועיטורי ראש מפוארים. חלקם מזכירים במראם עורב או זרזיר, אחרים דומים יותר לסבכיים קטנים. אצל חלקם אין בכלל נוצות על ראשם. לקוטינגיים דו-צורתיות זוויגית בה הזכרים גדולים בהרבה מהנקבות ומנסים להרשים אותם בצליליהם ומראיהם המפוארים. משפחה קוטינגיים (Cotingidae) סוג ומין יחיד קוטינג קשקשן (Ampelioides tschudii) סוג Ampelion Carpodectes Carpornis מטריינית (Cephalopterus) - בה המין מטריינית אמזונית סוג ומין יחיד קוטינגה שחורת פנים (Conioptilon mcilhennyi) קוטינגה (Cotinga) Doliornis סוג ומין יחיד עורב חשוף-צוואר (Gymnoderus foetidus) סוג ומין יחיד עורב-פרי ארגמני (Haematoderus militaris) Lipaugus - בו פיהה צעקנית סוג ומין יחיד ציפור הפרה (Perissocephalus tricolor) Phibalura Phoenicircus Phytotoma Pipreola סוג ומין יחיד קוטינגה סגולת חזה (Porphyrolaema porphyrolaema) פעמונית (Procnias) סוג ומין יחיד עורב-פרי אדום-צוואר (Pyroderus scutatus) סוג ומין יחיד עורב-פרי סגול-צוואר (Querula purpurata) כרבולתן (Rupicola) - בו המין כרבולתן הסלעים Snowornis Tijuca Xipholena סוג ומין יחיד קוטינגה לבנת לחי (Zaratornis stresemanni) ישנם שלושה סוגים שמשויכים לכאן לעיתים אך נחשבים למשפחות ללא מקור: Oxyruncus ,Phibalura ו-Calyptura. אחרות נחשבים לשייכים למשפחה Tityridae. מדיה וקבצים בנושא קוטינגיים בוויקישיתוף קוטינגיים, באתר ITIS (באנגלית) קוטינגיים, באתר NCBI (באנגלית) קוטינגיים, באתר Animal Diversity Web (באנגלית) קוטינגיים, באתר האנציקלופדיה של החיים (באנגלית) קוטינגיים, באתר GBIF (באנגלית) קוטינגיים, באתר אנציקלופדיה בריטניקה (באנגלית)